| Modtager(e):  KommuneMED og  Arbejdsgruppen for krav i arbejde |
| --- |

# Tillæg til kommissorium - udfoldelse af ”krav i arbejde”

Arbejdsgruppen for krav i arbejdet besluttede på mødet, den 7. september 2022, at der var behov for at folde begrebet ”Krav i arbejde” yderligere ud.

I bekendtgørelse om psykisk arbejdsmiljø opdeles ”Krav i arbejde” i 7 temaer:

1. Stor arbejdsmængde og tidspres
2. Uklare krav og modstridende krav i arbejdet
3. Høje følelsesmæssige krav i arbejdet med mennesker
4. krænkende handlinger, herunder mobning og seksuel chikane
5. Arbejdsrelateret vold (både på arbejde og uden for arbejdstid)

Af Rammeaftale for medindflydelse og medbestemmelse, Bilag 2: Oversigt over hovedudvalgets obligatoriske opgaver … m.v. fremgår det, at KommuneMED skal udarbejde retningslinjer for arbejdsbetinget stress, vold, mobning og chikane på arbejdspladsen. Disse retningslinjer er udarbejdet og ligger på Medarbejdersiden.

Arbejdsgruppens fokus vil derfor være på de første tre punkter; stor arbejdsmængde og tidspres, uklare krav og modstridende krav i arbejdet samt høje følelsesmæssige krav i arbejdet med mennesker.

***Ved stor arbejdsmængde og tidspres forstås***, at der er ubalance mellem det arbejde, der skal udføres, og den tid, der er til rådighed til at udføre arbejdet således, at der arbejdes

1. intensivt, herunder i højt tempo eller uden pauser til restitution, eller
2. mange timer, som kan påvirke muligheden for restitution.

Restitution handler om det, at opnå en tidligere, sund og veludhvilet tilstand igen efter hårdt arbejde, udmattelse, træthed, sygdom el.lign.

V***ed uklare krav og modstridende krav i arbejdet forstås***, at der er krav i arbejdet, som ikke er tydelige, eller som er uforenelige, herunder krav til arbejdsopgaver, kvalitetsniveau, arbejdsfunktion, ansvarsområder, arbejdsmetoder, arbejdsgange, rollefordeling, tidsforbrug, arbejdstempo eller arbejdstid.

***Ved høje følelsesmæssige krav i arbejdet med mennesker forstås***, arbejde, som indebærer direkte eller indirekte kontakt med mennesker, herunder borgere og kunder, og hvor kontakten stiller høje krav til at

1. sætte sig ind i, rumme eller håndtere disse menneskers tænkning, følelser eller adfærd
2. håndtere eller skjule egne tanker eller følelser eller
3. tilpasse kommunikation eller adfærd til de mennesker, der arbejdes med.

Arbejdsgruppen tager i sit arbejde, udgangspunkt i definitionerne og vejledninger/handlingsforslag i Bekendtgørelse om psykisk arbejdsmiljø samt i AT-vejledningen om Stor arbejdsmængde og tidspres.

Der foreligger endnu ikke en AT-vejledning for Høje følelsesmæssige krav i arbejdet med mennesker, men den er undervejs og vil, såfremt den kommer, blive inddraget i arbejdet også.